Keski-Karjalan Diabetesyhdistys ry

Yhdistyksen syyskokous pidetään Kiteen evankelisella opistolla perjantaina 4. marraskuuta 2022 klo 14.30 alkaen

Opiston osoite on Opistontie 7, 82500 Kitee

Tervetuloa

***Syyskokouksen päätyttyä kokouksen osanottajille tarjotaan puuro ja kahvit lisukkeineen. Ateriaa varten pyydetään ilmoittautumaan puheenjohtajalle viimeistään perjantaina 28.10. ja mainitsemaan samalla mahdolliset ruoka-allergiat. Puheenjohtajan osoite on*** ***mattiseppo.perala@gmail.com*** ***ja puhelin 050 44 15 140.***

Yhdistyksen **syyskokouksessa** käsitellään seuraavat asiat:
1. Kokouksen avaus
2. Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi ääntenlaskijaa
3. Todetaan kokouksen laillisuus ja päätösvaltaisuus
4. Hyväksytään kokouksen työjärjestys
5. Vahvistetaan toimintasuunnitelma, liittymis- ja jäsenmaksun suuruus sekä tulo- ja menoarvio seuraavalle kalenterivuodelle

Toimintasuunnitelma 2023 tarkentuu uuden puheenjohtajan ja hallituksen toimesta yhdistyksen sääntöjen määrittämällä tavalla:

**Tarkoitus ja toiminnan laatu** Yhdistyksen tarkoituksena on toimialueellaan
– työskennellä diabeteksen voittamiseksi yhteistyössä Suomen Diabetesliitto ry:n kanssa
– työskennellä diabeteksen aiheuttamien haittavaikutusten ennaltaehkäisemiseksi ja vähentämiseksi
– valvoa diabeetikoiden yhteiskunnallisia etuja
– toimia diabeetikoiden yhdyssiteenä

 Tarkoituksensa toteuttamiseksi yhdistys
– edistää diabeetikoiden järjestäytymistä
– suorittaa ennaltaehkäisevää terveyskasvatustyötä
– harjoittaa valistus-, tiedotus-, julkaisu- ja neuvontatoimintaa
– tukee koulutus- ja tutkimustoimintaa
– toimii diabeetikoiden hoitomahdollisuuksien ja sosiaaliturvan parantamiseksi
– tekee esityksiä ja aloitteita viranomaisille ja muille päättäjille diabeteksen aiheuttamien haittojen vähentämiseksi
– toimii yhteistyössä alueensa viranomaisten ja järjestöjen kanssa, jotka työskentelevät kansanterveyden hyväksi

6. Valitaan hallituksen puheenjohtaja ja muut jäsenet
7. Valitaan kaksi toiminnantarkastajaa ja heille varatoiminnantarkastajat
8. Päätetään yhdistyksen kokousten kokouskutsutavasta 12 §:n mukaisesti.

**12.  Yhdistyksen kokousten koollekutsuminen**
Ilmoitus yhdistyksen kokouksen ajasta ja paikasta sekä siinä käsiteltävistä asioista on kirjallisesti lähetettävä kaikille yhdistyksen jäsenille tai ilmoitettava yhdistyksen toimialueen eniten levinneessä sanoma- tai paikallislehdessä vähintään seitsemän vuorokautta ennen kokousta.

9.  Käsitellään muut kokouskutsussa mainitut asiat
Mikäli yhdistyksen jäsen haluaa saada jonkin asian yhdistyksen kevät- tai syyskokouksen käsiteltäväksi, on hänen ilmoitettava siitä kirjallisesti hallitukselle niin hyvissä ajoin, että asia voidaan sisällyttää kokouskutsuun. Myös Suomen Diabetesliitto ry:n hallituksella on oikeus saada jokin asia yhdistyksen kevät- tai syyskokouksen käsiteltäväksi.

Kiitän yhdistyksen jäseniä kuluneista vuosista. Muutan paikkakunnalta ja Keski-Karjalasta, joten syyskokous valitsee uuden puheenjohtajan.

Tohmajärvellä 11.lokakuuta 2022

***Matti Perälä*** puheenjohtaja